Komission asetus (EY) N:o 2702/98, annettu 17 päivänä joulukuuta 1998, yritystoiminnan rakennetilastojen toimittamisessa noudatettavasta teknisestä muodosta (ETA:n kannalta merkityksellinen teksti)



Virallinen lehti nro L 344 , 18/12/1998 s. 0102 - 0117



KOMISSION ASETUS (EY) N:o 2702/98, annettu 17 päivänä joulukuuta 1998, yritystoiminnan rakennetilastojen toimittamisessa noudatettavasta teknisestä muodosta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97 (1) ja erityisesti sen 12 artiklan viii luetelmakohdan, sekä katsoo, että asetuksella (EY, Euratom) N:o 58/97 luotiin yhteiset puitteet yhteisön yritysten rakennetta, toimintoja, kilpailukykyä ja tuloksia koskevien yhteisön tilastojen tuottamista varten, on tarpeen määrittää yritystoiminnan rakennetilastojen toimittamisessa noudatettava tekninen muoto, ja suunnitellut toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Yritystoiminnan rakennetilastoista annetun asetuksen (EY, Euratom) N:o 58/97 9 artiklassa tarkoitettu tekninen muoto määritellään tämän asetuksen liitteessä. 2 artikla Jäsenvaltioiden on sovellettava tätä teknistä muotoa viitevuoden 1996 ja sitä seuraavien vuosien tietoihin. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1998. Komission puolesta Yves-Thibault de SILGUY Komission jäsen (1) EYVL L 14, 17.1.1997, s. 1. LIITE TEKNINEN MUOTO 1. Tietojen muoto Tiedot toimitetaan tietueista koostuvana tietoaineistona. Suuri osa yksittäisen tietueen sisältämästä tiedosta liittyy varsinaisen tilastotiedon ominaisuuksiin (maa, vuosi, toimiala ja niin edelleen). Varsinainen tilastotieto ilmoitetaan numerona, johon voidaan liittää tunnuksia ja selittäviä huomautuksia, joita voidaan käyttää, kun halutaan esimerkiksi ilmoittaa käytetyt, NACE-koodeista muodostetut toimialaryhmät. Salassapidettävät tiedot olisi toimitettava siten, että tiedon todellinen arvo merkitään sille varattuun arvokenttään ja tietueeseen lisätään tunnus, joka ilmoittaa, että kyseessä on salassapidettävä tieto. Jotta voidaan tietää tarkkaan, minkätyyppisestä tiedosta on kysymys, on erotettava seuraavat erityistapaukset: - tieto on yhtä suuri kuin nolla (koodi "0"): vain reaaliset nolla-arvot - salassapidettävä tieto (koodi "x"): ilmoittaa, ettei jäsenvaltio toimita tietoa Eurostatille, koska tieto on salassapidettävä - puuttuva tieto (koodi "m"): tieto puuttuu ilmoittamishetkellä, mutta jäsenvaltio toimittaa tiedon, kun se on saatavilla - tietoa ei saada: jäsenvaltio ei kerää kyseistä tietoa; tässä tapauksessa vastaavaa tietuetta ei lähetetä. Perusoletuksena on seuraava periaate: jos tiettyä ulottuvuutta (kuten tiettyä muuttujaa, NUTS-koodia tai NACE-koodia) ei kerätä, ei sitä koskevaa tietuetta luoda, paitsi silloin, kun ulottuvuus puuttuu sen takia, että se sisältyy NACE-koodien uudelleenryhmittelyn yhteydessä muodostettuihin toimialaryhmiin. Tämän vuoksi on tärkeää erottaa todellisuudessa puuttuvat tiedot niistä tiedoista, joiden arvo on todellisuudessa 0 toimittamalla puuttuvista tiedoista (kutakin puuttuvaa tietoa kohti) tietueet, joihin on tiedon arvoksi merkitty koodi "m" ja nolla-arvoisista tiedoista tietueet, joihin on tiedon arvoksi merkitty 0. 2. Tietueen rakenne Tietueet muodostuvat eri pituisista kentistä, jotka erotetaan toisistaan puolipisteellä (;). Oletuksena oleva kentän enimmäispituus on ilmoitettu taulukossa. Kentät ovat vasemmalta oikealle luettaessa seuraavat: >TAULUKON PAIKKA> 3. Kenttien kuvaus 3.1 Sarjan tyyppi >TAULUKON PAIKKA> 3.2 Alueellinen yksikkö Tämä koodi on kansallisissa sarjoissa maakoodi ja alueellisissa sarjoissa aluekoodi (sarjat 1C, 2F, 3E, 3F ja 4F). Sen perustana on NUTS 95 -koodi. Alueet merkitään lisäämällä maakoodiin kaksi merkkiä (katso NUTS 95). >TAULUKON PAIKKA> 3.3 Kokoluokat Kutakin kokoluokkaa vastaa tietty koodi. Useimmat sarjat kattavat kaikki kokoluokat, joten useimmissa tapauksissa voidaan käyttää koodia 30. Kaikki koodit 01-53 viittaavat työhön osallistuvien lukumäärään yrityksessä. Koodit 80 ja 85 viittaavat bruttovakuutusmaksutuloon. >TAULUKON PAIKKA> >TAULUKON PAIKKA> 3.4 Toimiala Tähän kenttään merkitään NACE Rev. 1:n mukaista nimikettä vastaava koodi. Yritystoiminnan rakennetilastoista annetussa neuvoston asetuksessa vahvistetaan tietyt toimialojen perusryhmät, joiden koodit ovat seuraavat: >TAULUKON PAIKKA> Perusryhmistä poikkeavat ryhmät on ilmoitettava kentässä "NACE-koodeista muodostetut toimialaryhmät". 3.5 Omistussuhde tai FATS-tunnus Tätä kenttää käytetään omistussuhteen mukaisen jaottelun (jota käytetään vain teollisuudessa ja rakentamisessa) tai FATS-tunnuksen (jota käytetään vain palvelualalla) ilmoittamiseen. Tuotettavia sarjoja ei voida jaotella molempien luokittelujen mukaisesti. Vaatimukset, jotka koskevat ominaisuustietojen erittelyä yrityksessä määräysvaltaa käyttävän yksikön tai omistajayksikön sijainnin mukaan (FATS), sisältyvät asetuksen (EY, Euratom) N:o 58/97 liittessä 1 olevan 10 jakson 3 kohtaan. Tiedonkeruu toteutetaan siis koetutkimuksena. Tiedot ilmoittavat kokonaismäärien jakautumisen määräysvaltaa käyttävän yksikön tai omistajayksikön sijaintimaan tai maantieteellisen sijaintialueen mukaan. Tietoja tarvitaan kolmesta tekijästä: - käytetty tiedonkeruumenetelmä: todellinen omistajayritys (Ultimate Beneficial Owner UBO) -menetelmä tai ns. "first shot" -menetelmä - FAT-tilastojen tyyppi: ulkomaisten yritysten kyseisessä maassa sijaitsevien osakkuus- ja tytäryritysten liiketoimintaa koskevat tilastot tai kotimaisten yritysten ulkomailla sijaitsevien osakkuus- ja tytäryritysten liiketoimintaa koskevat tilastot - määräysvaltaa käyttävän yksikön tai omistajayksikön sijaintimaa tai kotimaisten yritysten ulkomailla sijaitsevien osakkuus- ja tytäryritysten osalta tiedot siitä, missä liikevaihto syntyy tai missä työpaikat sijaitsevat >TAULUKON PAIKKA> 3.6 Omistajan sijainti - FATS Käytetään vain palvelualan yhteydessä. Käytettävät koodit ovat samat kuin maksutasetilastoja laadittaessa (eli samat kuin edellä 3.2 kohdassa). Maakoodit ja muut aluekoodit on lueteltu tämän teknistä muotoa koskevan selvityksen lopussa (luettelo ei ole täydellinen). 3.7 Muuttujat >TAULUKON PAIKKA> 3.8 Tiedon arvo Rahamääräisen tiedon ilmoittamisessa käytetään yksikkönä tuhatta kansallisen valuutan yksikköä paitsi - Irlanti: yksikkönä käytetään yhtä kansallisen valuutan yksikköä (IR£) - Espanja, Kreikka ja Italia: yksikkönä käytetään miljoonaa kansallisen valuutan yksikköä Jotta voidaan tietää tarkkaan, minkätyyppisestä tiedosta on kysymys, on erotettava seuraavat erityistapaukset: - tieto on yhtä suuri kuin nolla (koodi "0"): vain reaaliset nolla-arvot - salassapidettävä tieto (koodi "x"): ilmoittaa, ettei jäsenvaltio toimita tietoa Eurostatille, koska tieto on salassapidettävä. Tieto olisi varustettava tunnuksella, joka ilmoittaa, että tieto puuttuu, koska se on salassapidettävä (katso 3.10 kohta jäljempänä). - puuttuva tieto (koodi "m"): tieto puuttuu ilmoittamishetkellä, mutta jäsenvaltio toimittaa tiedon, kun se on saatavilla - tietoa ei saada: jäsenvaltio ei kerää kyseistä tietoa ja tässä tapauksessa vastaavaa tietuetta ei lähetetä. Perusoletuksena on seuraava periaate: jos tiettyä ulottuvuutta (kuten tiettyä muuttujaa, NUTS-koodia tai NACE-koodia) ei kerätä, ei sitä koskevaa tietuetta luoda, paitsi silloin, kun ulottuvuus puuttuu sen takia, että se sisältyy NACE-koodien uudelleenryhmittelyn yhteydessä muodostettuihin toimialaryhmiin. Tämän vuoksi on tärkeää erottaa todellisuudessa puuttuvat tiedot muista tiedoista toimittamalla niistä (kutakin puuttuvaa tietoa kohti) tietueet, joihin on tiedon arvoksi merkitty koodi "m". 3.9 Laatutunnus >TAULUKON PAIKKA> Muutetuilla tiedoilla tarkoitetaan tietoja, jotka toimitetaan toiseen (tai useampaan) kertaan ja joilla korjataan aikaisemmin toimitettuja tietoja. Päivitystiedoilla tarkoitetaan tietoja, joita ei aikaisemmin ollut saatavana ja jotka merkittiin puuttuviksi tiedoiksi tiedon arvolle varattuun kenttään (katso 3.8 kohta edellä) mutta jotka ovat nyt käytettävissä. Ennakkotiedot olisi varustettava ennakkotietotunnuksella, jolla ilmoitetaan, että toimitettuja tietoja todennäköisesti korjataan myöhemmin. 3.10 Salassapitotunnus Jäsenvaltioiden olisi merkittävä salassapidettävät tiedot selkeästi käyttämällä seuraavia tunnuksia: Maiden, jotka eivät voi toimittaa salassapidettäviä tietoja, olisi merkittävä tiedon arvoksi "x" (katso 3.8 kohta edellä) ja liitettävä tiedon arvon yhteyteen tunnus, joka ilmoittaa, että tieto puuttuu, koska se on salassapidettävä. >TAULUKON PAIKKA> 3.11 Liikevaihdon mukaiset kokoluokat Seuraavassa luetellut kokoluokat on ilmoitettu miljoonina ecuina. >TAULUKON PAIKKA> 3.12 Myyntipinta-alan mukaiset kokoluokat >TAULUKON PAIKKA> 3.13 Yksikkö, jona arvo on ilmoitettu Tämä kenttä on vapaaehtoinen, ja sen avulla jäsenvaltiot voivat ilmoittaa, millaisina yksikköinä siirrettävien tietojen arvot on ilmoitettu. Jos 3.8 kohdan mukaista käytäntöä noudatetaan, ei tätä kenttää tarvita. >TAULUKON PAIKKA> 4. Esimerkkejä tietueista NACE-koodeista muodostetut toimialaryhmät Saksaa koskeva sarja 2A vuodelta 1995. NACE-koodi 213 on muuttujan 16 11 0 (Työhön osallistuvien lukumäärä) osalta aggregaatti, joka on muodostettu koodeista 231 + 232 + 233. Kyseessä ei ole salassapidettävä tieto. 2A;1995;DE;30;231;;;16110;2700;M;;;231 = 231 + 232 + 233; Esimerkki 2: Salassapidettävät tiedot: liian vähän yrityksiä Teräksen ja raudan valmistuksessa (NACE 271) työskentelevien palkat yhteensä (DM 12 124 milj.) vuonna 1995 Freiburgin alueella (sarja C) on salassapidettävä tieto, koska yrityksiä on liian vähän. Kyseessä on muutettu tieto. 2C;1995;DE13;30;271;;;13320;12124000;R;A;;; Esimerkki 3: salassapidettävä tieto: yksi yritys vallitsevana Työhön osallistuvien lukumäärä (2700) Ranskassa viitevuodelta 1996 yrityskokoluokassa 250-499 ja NACE 141:n mukaisella toimialalla on salassapidettävä tieto: Tietoaineistossa on vallitsevana yksi yritys, joka työllistää 92 prosenttia työntekijöista. Kyseessä on ennakkotieto. 2D;1996;FR;14;141;;;16110;2700;P;B;92;; Esimerkki 4: kokoluokka: myyntipinta-ala vähittäiskaupassa Elintarvikkeiden vähittäiskaupan (NACE Rev. 1:n kolminumerotaso 52.2) liikevaihto Luxemburgissa viitevuodelta 1996 oli myyntipinta-alan perusteella kokoluokkaan 120-399 m² kuuluvien liikkeiden osalta 1 000 miljoonaa LUFia. Kyseessä on päivitystieto. 3C;1996;LU;30;522;;;12110;1000000;M;;;;;;02 Esimerkki 5: maantierahtiliikenne: ulkomaisten yritysten kyseisessä maassa sijaitsevien osakkuus- ja tytäryritysten toimintaa koskevat tilastot (FATS) Alankomaissa toimi vuonna 1995 neljä sellaista maantierahtiliikennettä harjoittavaa yritystä, jotka omisti tai joissa määräysvaltaa käytti yhdysvaltalainen yritys. Tiedonkeruussa on noudatettu todellisen omistajayrityksen (Ultimate Beneficial Owner) periaatetta ja kyseessä on liitteen 1 mukainen ennakkotieto, jonka arvon yhteyteen on merkitty tarvittava tunnus. 1G;1995;NL;30;6024;30;US;11110;4;P;;;;UNIT 5. Käytettävät tietovälineet Tietojen lukemisen helpottamiseksi tiedot on toimitettava 3,5 tuuman levykkeellä. 6. Muut menetelmät Eurostat voi toimittaa jäsenvaltioille näiden kirjallisesta pyynnöstä Microsoft Excel -ohjelmalla laaditut sähköiset kyselylomakkeet palvelualoja varten. Lomakkeet olisi pyydettävä hyvissä ajoin ennen tietojen suunniteltua toimitusajankohtaa. >TAULUKON PAIKKA> >TAULUKON PAIKKA>